เรื่องร้องเรียน: มีการซ่อมแซม/ทำถนนบริเวณข้ามสี่แยกท่าพระ ซึ่งดำเนินการในช่วงเวลาที่รบกวนผู้พักอาศัยในบริเวณสี่แยกนี้ ทั้งเสียงและมลภาวะ มีการซ่อมแซมกินเวลาถึงช่วงเกือบ 03:00 ในทุกวันตลอดทั้งสัปดาห์ รบกวนเวลาพักผ่อนมากๆ ช่วยแจ้งหน่วยงานที่เกี่ยวข้องและประสานปรับเปลี่ยนเวลาการทำงานหน่อยค่ะ และช่วยแก้ไขถนนให้เสร็จรวดเร็วหน่อยค่ะ
การดำเนินการของเจ้าหน้าที่: ทางกลุ่มงานบูรณะสะพาน ได้ทำโครงการจัดซ่อมสะพานข้ามแยกท่าพระ โดยใช้เวลาจัดซ่อมตั้งแต่เวลา 22.00 น.ถึง 04.00 น.เนื่องจากทางเจ้าหน้าที่ตำรวจให้ดำเนินการในช่วงเวลาดังกล่าว ซึ่งตอนกลางวันจะทำให้การจราจรติดขัด จึงไม่สามารถปิดการจราจรในช่วงเวลากลางวันได้ มีการจัดซ่อมเสร็จเรียบร้อยแล้ว ขอบคุณครับ จึงขออภัยมา ณ ที่นี้
ความเห็นของผู้แจ้ง: เพราะก่อให้เกิดเสียงดัง เกิดความวุ่นวาย และการแก้ปัญหาจัดการทำได้ไม่ดี ล่าช้า เจ้าหน้าที่อาจจะไม่สามารถทำอะไรได้ เนื่องจากหน่วยงานที่ใหญ่กว่าเองก็มีระบบการจัดการการทำงาน/ระยะเวลาการทำงาน ที่ไม่เหมาะสม
พื้นที่: แขวงวัดท่าพระ เขตบางกอกใหญ่ กรุงเทพมหานคร